Time (grupa)
Time je nekadašnja zagrebačka i jugoslavenska progresivna rok grupa osnovana 1971. godine. Osnivači su bili Adolf Dado Topić i Vladimir Mihaljek. Tokom svog šestogodišnjeg aktivnog muzičkog djelovanja snimili su tri antologijska studijska albuma uz brojne koncertne nastupe. Svojim kvalitetnim muziciranjem spadaju po značaju u rang rok sastava poput: Indexi, Korni grupa, Smak. Njihov debitanski album objavljen 1972. imao je utjecaj na mlađe generacije rok muzičara s područja bivše Jugoslavije.